rejauldu/bengali-wikipedia huggingface dataset:
মিডজার্নি হচ্ছে একটি গবেষণা ল্যাব এবং ল্যাবের কৃত্রিম বুদ্ধিমত্তা প্রোগ্রামের নাম যা ওপেনএআই-এর ডিএএলএল-ই এর মতো পাঠ্য বিবরণ থেকে ছবি তৈরি করে। সরঞ্জামটি বর্তমানে ওপেন বেটাতে রয়েছে। এই প্রোগ্রামটি দিয়ে ব্রিটিশ ম্যাগাজিন দ্য ইকোনমিস্টের ২০২২ সালের জুনে একটি ইস্যুর ফ্রন্ট কভার তৈরি করা করা হয়েছিল।  মিডজার্নি হল একটি উত্তেজনাপূর্ণ নতুন প্রযুক্তি যা যে কাউকে অনন্য এআই আর্ট তৈরি করতে সাহায্য করে। একটি নতুন ছবি তৈরি করতে, টাইপ করুন "/ কল্পনা করুন" এবং আপনার প্রম্পট লিখুন, তারপর মিডজার্নি আপনার অনুরোধ করা ছবির চারটি বৈচিত্র তৈরি করে৷.  মিডজার্নি দলের নেতৃত্বে আছেন ডেভিড হোলজ, যিনি লিপ মোশন -এর সহ-প্রতিষ্ঠা করেছিলেন।   ব্যাবহারবিধি  থাম্ব|ছবিটি মিডজার্নি বট ব্যবহার করে তৈরি করা। মিডজার্নি বট ব্যবহার করে ইমেজ তৈরি করার জন্য প্রয়োজন একটি ডিসকর্ড অ্যাকাউন্ট। ডিসকর্ড মূলত একটি ফেসবুক মেজেঞ্জার বা হোয়াটসঅ্যাপের মতোই মেসেজিং প্লাটফর্ম। ডিসকর্ড ব্রাউজার, ডেস্কটপ বা মোবাইল থেকে ব্যবহার করা সম্ভব।  এরপর এই ডিসকর্ড অ্যাপ বা ব্রাউজারে মিডজার্নি বট প্রফাইলে যেতে হবে। বটের প্রফাইলে গেলে সাইডবারে অনেক গুলো চ্যানেল দেখা যাবে। মিডজার্নি বটকে যে কমান্ড দেওয়া হবে, সে অনুযায়ী ইমেজ তৈরি করে দেবে। ইমেজ তৈরি করার জন্য প্রথমে লিখতে হবে/imagine এরপর এন্টার প্রেস করলে যে ইমেজ তৈরি করতে হবে, তার কিওয়ার্ড বা বর্ণনা লিখতে হবে।   চিত্রশালা    আরও দেখুন   কম্পিউটার আর্ট  কৃত্রিম বুদ্ধিমত্তা শিল্প জেনারেটিভ আর্ট   তথ্যসূত্র    বহিঃসংযোগ     অফিসিয়াল টুইটার  অফিসিয়াল ডিসকর্ড সার্ভার  বিষয়শ্রেণী:স্বাভাবিক ভাষা প্রক্রিয়াজাতকরণ বিষয়শ্রেণী:পরিগণনামূলক ভাষাবিজ্ঞান বিষয়শ্রেণী:কৃত্রিম বুদ্ধিমত্তা বিষয়শ্রেণী:২০২২-এ কৃত্রিম বুদ্ধিমত্তা
অরুন্ধুতি মৈত্র (জন্ম ১৭ নভেম্বর ১৯৯০), লাভলী মৈত্র নামেই বেশি পরিচিত, একজন বাঙালি টেলিভিশন অভিনেত্রী এবং একজন রাজনীতিবিদ। তিনি স্টার জলসায় ২০১৩ সালের ব্যাপক জনপ্রিয় বাংলা টেলিভিশন সিরিয়াল জল নূপুরে প্রধান অভিনেত্রী হিসেবে তার কর্মজীবন শুরু করেন। তিনি মোহর এবং গুড্ডির মতো অন্যান্য বাংলা টিভি সিরিজেও অভিনয় করেছেন।  ২০২১ সালের পশ্চিমবঙ্গ বিধানসভা নির্বাচনে, তিনি সর্বভারতীয় তৃণমূল কংগ্রেসের সদস্য হিসাবে সোনারপুর দক্ষিণ থেকে পশ্চিমবঙ্গ বিধানসভায় নির্বাচিত হন।   তথ্যসূত্র    বহিঃসংযোগ      বিষয়শ্রেণী:১৯৯০-এ জন্ম বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:জীবিত ব্যক্তি বিষয়শ্রেণী:দক্ষিণ চব্বিশ পরগনা জেলার ব্যক্তি বিষয়শ্রেণী:ভারতীয় অভিনয়শিল্পী-রাজনীতিবিদ বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:বাঙালি টেলিভিশন অভিনেত্রী বিষয়শ্রেণী:পশ্চিমবঙ্গ বিধানসভার নারী সদস্য
বিলবোর্ড মিউজিক অ্যাওয়ার্ড একটি পুরস্কার যা মিউজিক বিজনেস ও গানের জনপ্রিয়তা নিয়ে লিখা বিলবোর্ড দ্বারা প্রতিবছর প্রদান করা হয়।  বিলবোর্ড মিউজিক অ্যাওয়ার্ড শো ১৯৯০ সাল থেকে প্রতিবছর আয়োজন করা হয়। শুধুমাত্র ২০০৭ থেকে ২০১০ সালে হয়নি। অনুষ্ঠানটি আগে ডিসেম্বরে আয়োজিত হত  । তবে ২০১১ সাল থেকে এটি মে মাসে অনুষ্ঠিত হয়েছে।   পুরস্কার প্রক্রিয়া  গ্র‍্যামি অ্যাওয়ার্ডের মত এটি সর্বোচ্চ ভোটের মাধ্যমে নমিনেশন সিলেক্ট না করে গানের বিক্রি, স্ট্রিমিং, টুরিং এবং মানুষের সাড়ার উপর নির্ভর করে বিজয়ীদের নির্বাচন করে। এই বিষয়গুলো সারাবছর বিলবোর্ড ও তাদের ডাটা পার্টনারগন নজরে রাখে।   বিভাগসমূহ  ১৯৮৯ থেকে ২০০৬ পর্যন্ত, শোটিতে প্রতি বছর একই বিভাগ এবং বিভাগের নাম ছিল। ২০১১ সালে, প্রথমবারের মতো সমস্ত পুরস্কারের নাম পরিবর্তন করে "শীর্ষ পুরস্কারের শিরোনাম" রাখা হয়েছিল। প্রতিটি বিভাগের শিরোনামের "বছরের" অংশটি এখন আর নেই এবং আরও অনেকগুলি পুরস্কারের পুনরায় নামকরণও করা হয়েছে।   বর্তমান বিভাগগুলি  সাধারণ বিভাগগুলি হ'ল শীর্ষ (টপ) শিল্পী, শীর্ষ বিলবোর্ড ২০০ অ্যালবাম, শীর্ষ হট ১০০ গান এবং শীর্ষস্থানীয় নতুন শিল্পী। প্রতিটি পুরস্কারে এই বিভাগগুলো হাইলাইট করা হয়। অন্য বিভাগগুলো জনরা ভিত্তিতে দেওয়া হয়।  বর্তমান বিজয়ী  পুরস্কারে নাম প্রাপক ছবি শীর্ষ (টপ) পুরুষ শিল্পী দি উইকেন্ড  160x160px শীর্ষ নারী শিল্পী টেইলর সুইফট 160x160px শীর্ষ শিল্পী গ্রুপ বিটিএস 160x160px   সবচেয়ে বেশি জয়ী  বেশিরভাগ বিলবোর্ড মিউজিক অ্যাওয়ার্ডের রেকর্ডটি ড্রেইক ২৯ বার জয়ের মাধমে ধরে রেখেছে। মহিলা শিল্পীদের মধ্যে  টেইলর সুইফট ২৫ টি পুরস্কার জিতেছে। র‍্যাংক শিল্পী পুরস্কার সংখ্যা ১ ড্রেইক ২৯ ২ টেইলর সুইফট ২৫ ৩ জাস্টিন বিবার ২০ ৪ গার্থ ব্রুকস ১৯ উইকেন্ড ৬ অ্যাডেল ১৬ উশার ৮ হুইটনী হাস্টন ১৬ ৯ মারিয়া ক্যারি ১৫ ১০ বিয়ন্সে ২৩ ১১ আন্ডারউড কেরি ১২  আরো দেখুন বিলবোর্ড (ম্যাগাজিন) গ্র্যামি অ্যাওয়ার্ড কার্ডি বি   তথ্যসূত্র    বহিঃসংযোগ   অফিসিয়াল ওয়েবসাইট  বিষয়শ্রেণী:সঙ্গীত পুরস্কার বিষয়শ্রেণী:সঙ্গীত প্রতিযোগিতা বিষয়শ্রেণী:১৯৯০-এ প্রবর্তিত পুরস্কার বিষয়শ্রেণী:২০০৬-এ বিলুপ্ত পুরস্কার বিষয়শ্রেণী:২০১১-এ প্রবর্তিত পুরস্কার
এয়ার মার্শাল এ্যাসপি মারওয়ান ইঞ্জিনিয়ার (১৫ ডিসেম্বর ১৯১২- ১ মে ২০০২) ভারতীয় বিমান বাহিনীর পঞ্চম প্রধান ছিলেন ১৯৬০ সাল থেকে ১৯৬৪ পর্যন্ত। পরবর্তীকালে তিনি ইরানে ভারতের রাষ্ট্রদূত হিসেবে নিয়োজিত হন। ২০০২ সালের ১ মে মুম্বাই'এ ৮৯ বছর বয়সে তার মৃত্যু ঘটে। তিনি যুক্তরাজ্যের রাজকীয় বিমান বাহিনী কলেজ ক্র্যানওয়েল থেকে কমিশন লাভ করেন এবং বৈমানিক হিসেবে কৃতিত্ব স্বরূপ 'দক্ষ উড্ডয়ন চিহ্ন' (ডিসটিংগুইশ্ড ফ্লাইং ক্রস) পদক পেয়েছিলেন। তার ভাই এয়ার মার্শাল মিনু মারওয়ান ইঞ্জিনিয়ার ভারত-পাকিস্তান যুদ্ধ ১৯৭১ চলাকালীন বিমান বাহিনীর পশ্চিমাঞ্চলীয় ঘাঁটি সমূহের সমষ্টি (কমান্ড) এর অধিনায়ক ছিলেন।  নোট   Bharat-rakshak.com - এয়ার মার্শাল এ্যাসপি ইঞ্জিনিয়ার  Obituary by Kuldip Singh  ভারতরক্ষক ওয়েবসাইটে এয়ার মার্শাল এ্যাসপি - আরো তথ্য   বিষয়শ্রেণী:এয়ার মার্শাল বিষয়শ্রেণী:১৯১২-এ জন্ম বিষয়শ্রেণী:২০০২-এ মৃত্যু বিষয়শ্রেণী:ভারতীয় বিমানবাহিনীর এয়ার মার্শাল বিষয়শ্রেণী:পারসি ব্যক্তি বিষয়শ্রেণী:বিমানবাহিনী প্রধান (ভারত)
হরিনারায়ণপুর রেলওয়ে স্টেশন বাংলাদেশের চট্টগ্রাম বিভাগের নোয়াখালী জেলার নোয়াখালী সদর উপজেলায় অবস্থিত একটি রেলওয়ে স্টেশন।  ইতিহাস ১৯০৩ সালে আসাম বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয় এবং এই লাইনের স্টেশন হিসেবে হরিনারায়াণপুর রেলওয়ে স্টেশন তৈরি করা হয়। ১৯০৫ সালে এই লাইনটি সরকার কিনে নেয় এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়।  পরিষেবা হরিনারায়াণপুর রেলওয়ে স্টেশন দিয়ে চলাচল কারী ট্রেনের তালিকা নিম্নে উল্লেখ করা হলো: উপকূল এক্সপ্রেস ঢাকা/নোয়াখালী এক্সপ্রেস সমতট এক্সপ্রেস নোয়াখালী কমিউটার।  তথ্যসূত্র  বিষয়শ্রেণী:নোয়াখালী জেলার রেলওয়ে স্টেশন
ব্যবহার   {{Infobox cricket ground | ground_name      = | nickname         = | logo_image       = | logo_caption     =  | image            = | caption          = | country          =  | location         = | coordinates      = | establishment    = | demolished       = | seating_capacity = | owner            = | architect        = | contractor       = | operator         = | tenants          = | end1             = | end2             =  | international    = | firsttestdate    = | firsttestyear    = | firsttesthome    = | firsttestaway    = | lasttestdate     = | lasttestyear     = | lasttesthome     = | lasttestaway     = | onlytestdate     = | onlytestyear     = | onlytesthome     =   | onlytestaway     = | firstodidate     = | firstodiyear     = | firstodihome     = | firstodiaway     = | lastodidate      = | lastodiyear      = | lastodihome      = | lastodiaway      = | onlyodidate      = | onlyodiyear      = | onlyodihome      = | onlyodiaway      = | firstt20idate    = | firstt20iyear    = | firstt20ihome    = | firstt20iaway    = | lastt20idate     = | lastt20iyear     = | lastt20ihome     = | lastt20iaway     = | onlyt20idate     = | onlyt20iyear     = | onlyt20ihome     =   | onlyt20iaway     =  | year1            = | club1            = | year2            = | club2            = | year3            = | club3            = | year4            = | club4            = | year5            = | club5            = | year6            = | club6            = | year7            = | club7            = | year8            = | club8            =  | date             = | year             = | source           = }}
ওআরসিআইডি (ওপেন রিসার্চার অ্যান্ড কন্ট্রিবিউটর আইডি) (, Open Researcher and Contributor ID) হলো স্বতন্ত্রভাবে বিজ্ঞানসম্মত, অন্যান্য শিক্ষায়তনিক লেখকদের এবং অবদানকারীদের সনাক্তকরণের একটি মালিকানাবিহীন আলফানিউমেরিক কোড।Editorial (2009). "Credit where credit is due". Nature. 462: 825. .ORCID website.News (30 May 2012) "Scientists: your number is up: ORCID scheme will give researchers unique identifiers to improve tracking of publications", Declan Butler, "Nature". 485: 564 .Interview with Alice Meadows, Director of Communications for ORCID (2015). "ORCID – Unique Author Identifier". ChemViews magazine. . বেশিরভাগ ব্যক্তিগত নাম এক না হওয়ায় বা তারা নাম পরিবর্তন করায় (যেমন বিবাহের পর), স্বতন্ত্র মানবিক বৈজ্ঞানিক সাহিত্য বা প্রকাশনায় নির্দিষ্ট লেখকের অবদান স্বীকার করা কঠিন হতে পারে বিধায় এখানে সে সমস্যার মোকাবেলা করা হয়ে থাকে। এখানে নামের ক্রমানয়নে সাংস্কৃতিক পার্থক্য রয়েছে, প্রথম নাম বর্ণমালার অসঙ্গত ব্যবহার ধারণ, এবং বিভিন্ন লিখন পদ্ধতি ব্যবহার করে থাকে। এটি মানুষের জন্য একটি স্থায়ী পরিচয় প্রদান করে থাকে, যেমন ডিজিটাল অবজেক্ট আইডেন্টিফায়ার (ডিওআই) কর্তৃক ডিজিটাল নেটওয়ার্কের উপর বিষয়বস্তু-সম্পর্কিত ভূক্তি তৈরি।  ওআরসিআইডি সংস্থা, ওআরসিআইডি, ইন্‌ক. গবেষণা এবং শিক্ষায়তনিক প্রকাশনাগুলিতে অবদানকারীদের সনাক্তকরণের জন্য কার্যত de facto মানের উদ্দেশ্যে একটি উন্মুক্ত এবং স্বতন্ত্র রেজিস্ট্রি সরবরাহ করে। ১ অক্টোবর ২০১২ সালে, ওআরসিআইডি তার রেজিস্ট্রি পরিষেবা চালু করে এবং ব্যবহারকারী শনাক্তকারী বরাদ্দ করতে শুরু করে।   আরও দেখুন   কর্তৃপক্ষ নিয়ন্ত্রণ  ডিজিটাল অথরিটি আইডেন্টিফাইয়ার  ওপেনআইডি  রিসার্চার আইডি  ভার্চুয়াল ইন্টারন্যাশনাল অথরিটি ফাইল   তথ্যসূত্র    বহিঃসংযোগ      ওআরসিআইডি শনাক্তকারীর ২০১০-এর পেপার  আলোচনা গঠন (হালনাগাদ ২০১২)  ওআরসিআইডি নির্বাহী পরিচালকের সাথে সাক্ষাৎকার, লরেল হাক, সম্পাদনা অন্তর্দৃষ্টি: গবেষণা বাস্তুতন্ত্রে রুপান্তরের লক্ষে  বিষয়শ্রেণী:শনাক্তকারী বিষয়শ্রেণী:উচ্চশিক্ষায়তনিক প্রকাশনা বিষয়শ্রেণী:কারিগরি যোগাযোগ বিষয়শ্রেণী:পাণ্ডিত্যপূর্ণ যোগাযোগ বিষয়শ্রেণী:গ্রন্থাগার তালিকাপ্রণয়ণ ও শ্রেণিবিভাগ বিষয়শ্রেণী:অলাভজনক সংগঠন
গার্গী বাচক্নবী খ্রিষ্টপূর্ব আনুমানিক ৯ম থেকে ৭ম শতকের মধ্যে জন্ম নেওয়া একজন প্রাচীন ভারতীয় দার্শনিক ছিলেন। বৈদিক সাহিত্যে তাকে একজন মহান প্রাকৃতিক দার্শনিক হিসাবে সন্মানিত করা হয়। বেদের প্রসিদ্ধ ব্যাখ্যাকারক  ও ব্রহ্মবিদ্যার জ্ঞান থাকা ব্যক্তি হিসাবে তাকে ব্রহ্মবাদিনী বলেও ডাকা হত বলে জানা যায়।  বৃহদারণ্যক উপনিষদের ষষ্ঠ ও অষ্টম ব্রহ্মণম মতে বিদেহর রাজা জনক কর্তৃক আয়োজিত এক দার্শনিক তর্ক ব্রহ্মযজ্ঞে অংশগ্রহণকারী হিসাবে তার নামের বিশিষ্ট উল্লেখ পাওয়া যায়। তিনি এই ব্রহ্মযজ্ঞে আত্মা বিষয়ে জটিল প্রশ্নে ঋষি যাজ্ঞবল্ক্যকে প্রত্যাহ্বান জানিয়েছিলেন।  তিনি ঋগ্বেদের বহু শ্লোক রচনা করেছিলেন। ব্যক্তিজীবনে তিনি ব্রহ্মচর্য পালন করেছিলেন।   গর্গ ঋষির (খ্রিস্টপূর্ব ৮০০-৫০০) বংশধর বাচকন্ব ঋষির কন্যা গার্গীর নাম রাখা হয়েছিল তার পিতামহ ও ঋষি গর্গের নাম অনুসারে।  প্রারম্ভিক জীবন গার্গীর জীবনকাল ছিল আনুমানিক খ্রিস্টপূর্ব নবম শতাব্দী থেকে সপ্তম শতাব্দীর মধ্যে। তার পিতার নাম ছিল বাচকন্ব ঋষি। ঋষি বাচকন্ব গর্গ ঋষির বংশধর ছিলেন। গার্গীর নাম পিতামহ ও ঋষি গর্গের নামানুসারে গার্গী বাচকন্বী হিসাব নামকরণ করা হয়েছিল। জানা যায় ছোটবেলা থেকেই তিনি অতি বুদ্ধিমতী ছিলেন। তিনি বেদ ও শাস্ত্রের জ্ঞান অর্জন করেছিলেন ও দর্শনের ক্ষেত্রে তার অগাধ দক্ষতার প্রসিদ্ধি ছিল।  পরবর্তী জীবন উপনিষদে উল্লিখিত বিশিষ্ট মহিলাদের মধ্যে মৈত্রেয়ীর মত গার্গী বাচকন্বীও একজন।  বেদ ও উপানিষদে তিনি বৈদিক কালের পুরুষদের সমতুল্য জ্ঞানী ছিলেন ও বিতর্কে পুরুষ-দার্শনিকদের সাথে অসাধারণ প্রতিদ্বন্দ্বিতা করতেন বলে জানা যায়।  অশ্বল্যায়নর গৃহ সূত্রসমূহে তার উল্লেখ পাওয়া যায়।  তিনি তার পিতামহ গর্গ ঋষির কাছ থেকে দর্শনের শিক্ষা লাভ করেছিলেন। মিথিলার রাজা জনকের দরবারে তাকে নবরত্ন হিসাবে সন্মানিত করা হয়েছিল।   যাজ্ঞবল্ক্যের সাথে বিতর্ক   গ্রন্থপঞ্জি  তথ্যসূত্র  বহিঃসংযোগ  মহিলা দার্শনিকগণ  গার্গী, প্রথম মহিলা দার্শনিক  বিষয়শ্রেণী:প্রাচীন এশীয় লেখিকা বিষয়শ্রেণী:প্রাচীন ভারতীয় দার্শনিক বিষয়শ্রেণী:হিন্দু দার্শনিক ও ধর্মতত্ত্ববিদ বিষয়শ্রেণী:হিন্দু দার্শনিক বিষয়শ্রেণী:হিন্দু কবি বিষয়শ্রেণী:ভারতীয় নারী কবি বিষয়শ্রেণী:ধর্মীয় লেখিকা বিষয়শ্রেণী:ভারতীয় নারী দার্শনিক বিষয়শ্রেণী:খ্রিস্টপূর্ব ৭ম শতাব্দীর ভারতীয় দার্শনিক বিষয়শ্রেণী:খ্রিস্টপূর্ব ৭ম শতাব্দীর হিন্দু বিষয়শ্রেণী:খ্রিস্টপূর্ব ৮ম শতাব্দীর ভারতীয় দার্শনিক বিষয়শ্রেণী:খ্রিস্টপূর্ব ৮ম শতাব্দীর হিন্দু
ক্যাটালিনা জিনোরিয়েগা (; জন্ম: ১৭ মার্চ ২০০৩) হলেন একজন মার্কিন তীরন্দাজ, যিনি মার্কিন যুক্তরাষ্ট্রের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  ২০১৮ সালে তীরন্দাজীতে অভিষেক করা জিনোরিয়েগা মার্কিন যুক্তরাষ্ট্রের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন ক্যাটালিনা জিনোরিয়েগা ২০০৩ সালের ১৭ই মার্চ তারিখে মার্কিন যুক্তরাষ্ট্রের ক্যালিফোর্নিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন জিনোরিয়েগা মার্কিন যুক্তরাষ্ট্রের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ২০টি ১০ পয়েন্ট অর্জন করে সর্বমোট ৬৪৮ পয়েন্ট নিয়ে তিনি ৩৮তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ২৭তম স্থান অধিকারী জার্মানির কাটারিনা বাউয়ারের মুখোমুখি হয়েছিলেন, যেখানে তিনি ৬–০ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ৩২ জনের পর্বে ডিয়ানান্ডা খোইরুনিসার কাছে ৬–৫ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  এছাড়াও তিনি কেসি কোফহোল্ড এবং জেনিফার মুসিনো-ফের্নান্দেসের সাথে মার্কিন দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৭১টি ১০ পয়েন্ট অর্জন করে সর্বমোট ১৯৪৫ পয়েন্ট নিয়ে ৮ম স্থান অধিকার করেছিল। অতঃপর প্রাথমিক পর্বে তারা চীনা তাইপেইয়ের কাছে ৫–১ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।  তথ্যসূত্র  বহিঃসংযোগ     বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন নারী তীরন্দাজ বিষয়শ্রেণী:মার্কিন যুক্তরাষ্ট্রের অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ বিষয়শ্রেণী:২০২৩ প্যান আমেরিকান গেমসের তীরন্দাজ বিষয়শ্রেণী:২০১৮ গ্রীষ্মকালীন যুব অলিম্পিকের তীরন্দাজ বিষয়শ্রেণী:২১শ শতাব্দীর মার্কিন নারী ক্রীড়াবিদ
গাজী বা গাজি () শব্দটির উৎপত্তি আরবি গজওয়া (আরবি: غزوا) হতে। গাজী শব্দের অর্থ যুদ্ধে বিজয়ী বীর।Aboul-Enein, H. Yousuf and Zuhur, Sherifa,"''Islamic Rulings on Warfare''", Strategic Studies Institute, US Army War College, Diane Publishing Co., Darby PA,  pg. 6. গাজী বাংলাদেশ এবং পৃথিবীর বিভিন্ন দেশের মুসলিমদের পদবি হিসেবে ব্যবহৃত হয়ে থাকে। জিহাদে বা যুদ্ধে অংশগ্রহণকারী মরে গেলে শহীদ বলা হয়। বিজয়ী হয়ে ফিরে এলে তাদের কে গাজী উপাধি দেওয়া হতো। এরা মুসলিম সমাজে সম্মানীয় ব্যক্তিত্ব।   গাজী পদবি যুক্ত ব্যক্তি   গাজী জাহাঙ্গীর আলম ইশান—সমাজসেবক ও রাজনীতিবিদ আরতুগ্রুল গাজী—শাসক, যোদ্ধা ওসমান গাজী—শাসক, প্রথম অটোম্যান সুলতান 1299 পীর বড়খাঁ গাজী—সুফী  আবদুল্লাহ শাহ গাজী—সুফী  সেজায়িরলি গাজী হাসান পাশা—গ্র্যান্ড অ্যাডমিরাল  শাহ ইসমাইল গাজী—ধর্ম প্রাচারক  গাজী আশরাফ—ক্রিকেটার  গাজী মাজহারুল আনোয়ার  শমসের গাজী—বিপ্লবী  নূর আহমেদ গাজী  সোহাগ গাজী—ক্রিকেটার  ফজল গাজী—শাসক  গাজী শাহজাহান জুয়েল—রাজনীতিবিদ  পচাব্দী গাজী—শিকারি  গাজী মোহাম্মদ শাহনওয়াজ  গাজী রাকায়েত—অভিনেতা, নাট্যকার  গোলাম দস্তগীর গাজী—রাজনীতিবিদ  গাজী আব্দুল হক—রাজনীতিবিদ  মনসুর আহমদ গাজী  গাজী আবদুস সালাম ভূঁইয়া  গাজী সোহেল—ক্রিকেটার  দেওয়ান ফরিদ গাজী—রাজনীতিবিদ  গাজী আব্দুল হাই—রাজনীতিবিদ  গাজী আলমগীর—ক্রিকেটার  লিসা গাজী—লেখিকা  গাজী শামছুর রহমান—আইনবিদ  গাজী শাহাবুদ্দিন আহমেদ—সাংবাদিক  গাজী আতাউর রহমান—রাজনীতিবিদ  সোনিয়া গাজী—মডেল  গাজী নুরুজ্জামান বাবুল—রাজনীতিবিদ  গাজী গোলাম মোস্তফা—রাজনীতিবিদ  গাজী নাফিস আহমেদ—শিল্পী  গাজী আজিজ ফেরদৌস—রাজনীতিবিদ  গাজী সালাহউদ্দিন—ক্রিকেটার  গাজী ম.ম. আমজাদ হোসেন মিলন—রাজনীতিবিদ   আরও দেখুন   বাঙালি মুসলমানদের পদবিসমূহ   তথ্যসূত্র   বিষয়শ্রেণী:বাঙালি মুসলিম পদবি বিষয়শ্রেণী:সম্মানসূচক পদবি বিষয়শ্রেণী:পদবিসমূহ
পূর্বাঞ্চল এক্সপ্রেসওয়ে ভারতের উত্তরপ্রদেশ রাজ্যের একটি ৩৪০.৮ কিমি দীর্ঘ ও ৬-লেন চওড়া (৮ লেন পর্যন্ত প্রসারিত করা সম্ভব) প্রবেশাধিকার-নিয়ন্ত্রিত এক্সপ্রেসওয়ে। এক্সপ্রেসওয়েটি গাজীপুর জেলার এনএইচ-৩১-এর পার্শ্ববর্তী হায়দরিয়া গ্রামের সঙ্গে লখনউ জেলার গোসাইনগঞ্জের নিকটে চাঁদ সরাই গ্রামকে সংযুক্ত করে। এটি উত্তরপ্রদেশ এক্সপ্রেসওয়েজ ইন্ডাস্ট্রিয়াল ডেভেলপমেন্ট অথরিটি (ইউপিইআইডিএ) দ্বারা বিকাশিত করা হয়। পূর্বাঞ্চল এক্সপ্রেসওয়েতে বিমানের জরুরি অবতরণের জন্য সুলতানপুর জেলার কুরেভারের নিকট আখলকিরি করবত গ্রামে একটি ৩.২ কিলোমিটার দীর্ঘ বিমান স্ট্রীপ রয়েছে। নির্মাণ কাজ ইউপিইআইডিএ দ্বারা ২০১৮ সালের ১০ই অক্টোবর শুরু হয় এবং উদ্বোধন ২০২১ সালের ১৬ই নভেম্বর করা হয়।  প্রকল্পটি উত্তরপ্রদেশের তৎকালীন মুখ্যমন্ত্রী অখিলেশ যাদব ২০১৫ সালের মে মাসে লখনউ-আজমগড়-বালিয়া এক্সপ্রেসওয়ে হিসাবে ঘোষণা করেছিলেন। পরে, যোগী আদিত্যনাথ সরকার দ্বারা লখনউ-আজমগড়-গাজিপুরে রুট পরিবর্তন করা হয় এবং প্রয়োজনীয় জমির প্রায় ৯৫% অধিগ্রহণের পরে, ২০১৮ সালের ১৪ই জুলাই প্রধানমন্ত্রী নরেন্দ্র মোদি দ্বারা পূর্বাচল এক্সপ্রেসওয়ের ভিত্তিপ্রস্তর স্থাপন করা হয়। ভূমি অধিগ্রহণ খরচ সহ মোট ₹২২,৪৯৪ কোটির প্রকল্প মূল্যের এক্সপ্রেসওয়েটি হল ভারতের দীর্ঘতম এক্সপ্রেসওয়ে।  এক্সপ্রেসওয়েটি বারাণসী-আজমগড় মহাসড়কের সঙ্গে একটি পৃথক সংযোগ সড়কের মাধ্যমে যুক্ত করা হবে। ইউপিইআইডিএ গোরখপুর লিঙ্ক এক্সপ্রেসওয়েও নির্মাণ করছে, যা গোরখপুর জেলার জৈতপুর গ্রামকে আজমগড় জেলার সালারপুর গ্রামের পূর্বাঞ্চল এক্সপ্রেসওয়ের সঙ্গে সংযুক্ত করবে। ১৭ কিমি দীর্ঘ, ৪-লেনের চওড়া বক্সার-গাজিপুর এলিভেটেড রোড (বক্সারের ভারাউলি থেকে গাজীপুরের হায়দরিয়া) সম্পন্ন হওয়ার পরে, উত্তরপ্রদেশের লখনউ শহর পূর্বাঞ্চল এক্সপ্রেসওয়ে ও ইনএইচ-৯২২ দ্বারা বিহারের আরা ও পাটনার সঙ্গে সরাসরি সংযুক্ত হবে।  আরও দেখুন  ভারতের এক্সপ্রেসওয়ে  বুন্দেলখণ্ড এক্সপ্রেসওয়ে  গোরখপুর লিঙ্ক এক্সপ্রেসওয়ে  গঙ্গা এক্সপ্রেসওয়ে  যমুনা এক্সপ্রেসওয়ে তথ্যসূত্র  বিষয়শ্রেণী:উত্তরপ্রদেশের এক্সপ্রেসওয়ে বিষয়শ্রেণী:লখনউতে পরিবহন বিষয়শ্রেণী:ভারতের প্রস্তাবিত এক্সপ্রেসওয়ে বিষয়শ্রেণী:গাজীপুর জেলা, উত্তরপ্রদেশ
২০১৮ সুবর্ণচর গৃহবধু গণধর্ষণ বা ২০১৮ নোয়াখালী গণধর্ষণ বলতে বুঝায় ২০১৮ সালের ৩০ ডিসেম্বর রাতে ধানের শীষে ভোট দেওয়াকে কেন্দ্র করে আওয়ামীলীগ নেতার নেতৃত্বে নোয়াখালী জেলার সুবর্ণচর উপজেলার চরজুবলী ইউনিয়নের মধ্য বাগ্যার গ্রামে স্বামী সন্তানকে বেঁধে রেখে এক গৃহবধূকে (৩২) গণধর্ষণ করা। নির্যাতনের শিকার নারী পারুল জানান ঘটনার সঙ্গে জড়িতরা সবাই একই এলাকার চরজুবলী ইউনিয়ন পরিষদের সাবেক সদস্য আওয়ামীলীগ নেতা রুহুল আমিনের শিষ্য। তারা সবাই নির্বাচনে নৌকা প্রতীকের পক্ষে কাজ করেছেন। ভোটের দিন আসামিরা তাকে নৌকায় ভোট দিতে বলেন। তিনি তাতে রাজি না হলে এ নিয়ে তর্কাতর্কির একপর্যায়ে যুবকেরা তাকে দেখে নেওয়ার হুমকি দেন। এরপর ওই দিন রাতে বাড়িতে গিয়ে তারা মারধর ও ধর্ষণ করেন।  বর্ণনা নোয়াখালীর সুবর্নচর উপজেলার ৫ নং চরজুবলী ইউনিয়নের ৪নং ওয়ার্ডের মো: সিরাজ উদ্দিনের স্ত্রী পারুল আক্তার ভোট দিতে যায়। এ সময় ১০/১৫ জন তাকে ঘিরে ধরে নৌকা মার্কায় ভোট দেয়ার জন্য কিন্তু তিনি ধানের শীষ ভোট দেন। এ নিয়ে তাদের মধ্যে কথা কাটাকাটি হয়।  রবিবার রাত ১২ টার দিকে আওয়ামী লীগ নেতা সাবেক মেম্বার রুহুল আমিনের নেতৃত্বে ৮-১০ জনের একদল সন্ত্রাসী দরজা ভেঙে ঘরে ঢুকে অস্ত্রের মুখে জিম্মি করে স্বামীকে বেঁধে রেখে স্ত্রীকে পালাক্রমে ধর্ষণ করে চলে যায়। এতে তার স্ত্রী অচেতন হয়ে পড়েন। এক পর্যায়ে সন্ত্রাসীরা গৃহবধুর গলা কেটে হত্যার পরিকল্পনা করলে তিনি সন্ত্রাসীদের হাত পা ধরে কান্নাকাটি করে জীবন ভিক্ষা চান। ফলে সন্ত্রাসীরা তাকে হত্যা না করেই ভোর ৫টার দিকে পুকুর ঘাটে ফেলে যায়। ধর্ষকেরা চলে যাওয়ার পর পরিবারের অন্য সদস্যদের চিৎকারে প্রতিবেশীরা এসে তাদের উদ্ধার করে। পরে ধর্ষিতাকে আহত অবস্থায় নোয়াখালী জেনারেল হাসপাতালে ভর্তি করা হয়।  ধর্ষিতার স্বামী সিরাজ মিয়া বাদী হয়ে মো. সোহেল (৩৫), মো. হানিফ ৩০), মো. স্বপন (৩৫), মো. চৌধুরী (২৫), মো. বেচু (২৫), বাদশা আলম ওরফে কুড়াইল্যা বাসু (৪০), আবুল (৪০), মোশারফ (৩৫) ও ছালা উদ্দিনের (৩৫) নামে মামলা করেন। এ ঘটনায় তিন সদস্যের তথ্যানুসন্ধান কমিটি গঠন করেছে জাতীয় মানবাধিকার কমিশন।  প্রতিক্রিয়া  নোয়াখালী জেনারেল হাসপাতালের সুপারিনটেনডেন্ট ডা: খলিল উল্লাহ বলেন, গৃহবধূ ধর্ষণের আলামত পাওয়া গেছে এ ব্যাপারে প্রতিবেদন দেয়া হয়েছে। চর জব্বার থানার পুলিশ ধর্ষণ ঘটনার মূল হোতা আমিন বাহিনীর প্রধান রুহুল আমিনকে বৃহস্পতিবার রাত ২টায় গ্রেফতার করে। এ ঘটনার বিচারের দাবিতে নোয়াখালী সচেতন ছাত্রসমাজের ব্যানারে দুপুরে জেলা শহর মাইজদী টাউনহল মোড়ে মানববন্ধন করেছে শিক্ষার্থীরা যেখানে বিভিন্ন শিক্ষাপ্রতিষ্ঠানের কয়েকশত শিক্ষার্থী অংশগ্রহণ করে। এর আগে মঙ্গলবার রাতে লক্ষ্মীপুর জেলার রামগতি উপজেলা থেকে মামলার তিন নম্বর আসামি স্বপনকে এবং বুধবার দুপুরে সোহেলকে কুমিল্লার বরুড়ার মহেশপুরের একটি ইটভাটা থেকে নোয়াখালী ডিবি পুলিশ গ্রেফতার করে।   বিচার   দীর্ঘ ৫ বছর পর বিচারকার্য শেষে এই মামলায় ১০ অভিযুক্তকে মৃত্যুদণ্ড ও অন্য ছয়জনকে যাবজ্জীবন কারাদণ্ড দেয় আদালত। নোয়াখালীর নারী ও শিশু নির্যাতন দমন ট্রাইব্যুনাল ২ বিচারক ফাতেমা ফেরদৌস এ রায় ঘোষণা করেন। রায়ে আসামিদের প্রত্যেককে ৫০ হাজার টাকা জরিমানা করে ও জরিমানা না দিলে আরও দুই বছরের কারাদণ্ডের রায় দেয়া হয়।  তথ্যসূত্র   বিষয়শ্রেণী:২০১৮-এ অপরাধ বিষয়শ্রেণী:বাংলাদেশে ধর্ষণ বিষয়শ্রেণী:বাংলাদেশে অপরাধ বিষয়শ্রেণী:রাজনৈতিক অপরাধ বিষয়শ্রেণী:২০১৮-এ বাংলাদেশ বিষয়শ্রেণী:নারীর প্রতি সহিংসতা বিষয়শ্রেণী:বাংলাদেশ আওয়ামী লীগের কেলেঙ্কারি
রবীন্দ্রনাথ মাইতি হলেন ভারতীয় জনতা পার্টির একজন ভারতীয় রাজনীতিবিদ। ২০২১ সালের মে মাসে তিনি ভগবানপুর (নির্বাচনী এলাকা) থেকে পশ্চিমবঙ্গ বিধানসভার সদস্য হিসাবে নির্বাচিত হন। তিনি ২০২১ সালের পশ্চিমবঙ্গ বিধানসভা নির্বাচনে অল ইন্ডিয়া তৃণমূল কংগ্রেসের অর্ধেন্দু মাইতিকে ২৭,৫৪৯ ভোটে পরাজিত করেছিলেন।   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:পূর্ব মেদিনীপুর জেলার ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
হানকৌ কালচারাল স্পোর্টস সেন্টার (সরলীকৃত চীনা: 汉口文化体育中心) হল চীনের উহানে অবস্থিত একটি বহু-ব্যবহারযোগ্য স্টেডিয়াম। এটি বর্তমানে বেশিরভাগ ফুটবল ম্যাচের জন্য ব্যবহৃত হয়ে থাকে। স্টেডিয়ামটিতে ২০ হাজার দর্শক ধারণ ক্ষমতা রয়েছে।  পটভূমি প্রধানত অ্যাসোসিয়েশন ফুটবল ম্যাচের জন্য ব্যবহৃত হয়ে থাকে, ধারণক্ষমতা ২০,০০০ জন। বর্তমানে, এটি উহান থ্রি টাউন্স ফুটবল ক্লাবের বিকল্প হোম স্টেডিয়াম হিসাবে ব্যবহৃত হয়, যা চাইনিজ সুপার লিগের অন্তর্গত দল।  ২০০৯ সালে, এটি ছিল ২০০৯ এএফসি অনূর্ধ্ব-১৯ মহিলা চ্যাম্পিয়নশিপ অনুষ্ঠিত হয়েছিল, যেখানে জাপান মহিলা অনূর্ধ্ব-১৯ ফুটবল জাতীয় দল তাদের দ্বিতীয় শিরোপা জিতেছিল। ২০১৫ সালে, এটি ছিল ২০১৫ এএফসি অনূর্ধ্ব-১৬ মহিলা চ্যাম্পিয়নশিপ অনুষ্ঠিত হয়েছিল, যেখানে দক্ষিণ কোরিয়া মহিলা অনূর্ধ্ব-১৬ ফুটবল জাতীয় দল তাদের দ্বিতীয় শিরোপা জিতেছিল।  প্রতিযোগিতা ২০০৯ এএফসি অনূর্ধ্ব-১৯ মহিলা চ্যাম্পিয়নশিপ ২০১৫ এএফসি অনূর্ধ্ব-১৬ মহিলা চ্যাম্পিয়নশিপ  তথ্যসূত্র  বহিঃসংযোগ অফিসিয়াল সাইট  বিষয়শ্রেণী:উহানে ক্রীড়া মাঠ বিষয়শ্রেণী:উহানে ফুটবল মাঠ
বাংলাদেশ সংখ্যালঘু জনতা পার্টি (বিএমজেপি) হলো বাংলাদেশের একটি রাজনৈতিক দল, যা ২০১৭ সালে সকলের অধিকার প্রতিষ্ঠার লক্ষ্যে - সামাজিক, ধর্মীয়, অর্থনৈতিক এবং রাজনৈতিক - এবং দেশের ধর্মীয় সংখ্যালঘু সম্প্রদায়ের দ্বারা সম্মুখীন বৈষম্য মোকাবেলা করার জন্য গঠিত হয়েছিল ।  দলটির সদর দপ্তর ঢাকায় অবস্থিত । এতে বলা হয়েছে যে এর নীতিমালা হল "গণতন্ত্রের প্রতি দৃঢ়তা, সকল ধর্মের স্বাধীনতার পাশাপাশি ধর্মনিরপেক্ষতা, অসাম্প্রদায়িক রাজনৈতিক চেতনা এবং সমাজতন্ত্র প্রতিষ্ঠা, তথাকথিত শোষণমুক্ত সমাজ এবং সামাজিক ন্যায্য ন্যায়বিচার।"   দলটি ৯ এপ্রিল, ২০২৫ তারিখে নির্বাচন কমিশন থেকে নিবন্ধন লাভ করে । বাংলাদেশ সংখ্যালঘু জনতা দলের নির্বাচনী প্রতীক একটি রকেট, এবং এর স্লোগান হল "মানবতা জয়ের আনন্দ"।  বাংলাদেশ সংখ্যালঘু জনতা দল হল নির্বাচন কমিশনে নিবন্ধিত প্রথম রাজনৈতিক দল যা হিন্দু অধিকারের উপর দৃষ্টি নিবদ্ধ করে।  প্রথম আলো এবং বাংলা ট্রিবিউনের প্রতিবেদকরা উল্লেখ করেছেন যে বাংলাদেশ জনতা পার্টির সাথে একই সময়ে বিজেএমপি গঠিত হয়েছিল।   ইতিহাস  ২০১৭ সালে জাতীয় প্রেস ক্লাবে এক অনুষ্ঠানে ১০১ জন মূল সদস্যের একটি দল বিএমজেপি চালু করে। অনুষ্ঠানে দলের নেতারা সংখ্যালঘুদের সুরক্ষা এবং সাম্প্রদায়িক সম্প্রীতি বৃদ্ধির জন্য সরকারি নীতিমালার আহ্বান জানান, যার মধ্যে রয়েছে ১৯৭১ সালের সংবিধান পুনঃপ্রবর্তন, রাজ্য পর্যায়ে সংখ্যালঘুদের আনুপাতিক প্রতিনিধিত্ব, পার্বত্য চট্টগ্রাম শান্তি চুক্তির সম্পূর্ণ বাস্তবায়ন এবং সুবিধাবঞ্চিত সম্প্রদায়ের আর্থ-সামাজিক উন্নয়ন। দলটি আসন্ন নির্বাচনে ৩০০টি আসনে প্রতিদ্বন্দ্বিতা করার পরিকল্পনাও ঘোষণা করে।  ২০১৭ সালের শেষের দিকে বিএমজেপি ছিল ৭৬টি রাজনৈতিক দলের মধ্যে একটি যারা বাংলাদেশের নির্বাচন কমিশনে আনুষ্ঠানিক নিবন্ধনের জন্য আবেদন করেছিল।    আরো দেখুন    বাংলাদেশের রাজনীতি  বাংলাদেশের রাজনৈতিক দলের তালিকা   তথ্যসূত্র    বহিঃসংযোগ      বিষয়শ্রেণী:বাংলাদেশের রাজনৈতিক দল বিষয়শ্রেণী:২০১৭-এ বাংলাদেশে প্রতিষ্ঠিত বিষয়শ্রেণী:২০১৭-এ প্রতিষ্ঠিত রাজনৈতিক দল বিষয়শ্রেণী:বাংলাদেশের সংখ্যালঘুদের রাজনৈতিক দল
পয়োব্রত (      ) হলো হিন্দুধর্মের একটি ব্রত (তপস্যাস্বরূপ)। ভাগবত পুরাণ অনুযায়ী, এই ব্রত দেবী অদিতি বিষ্ণুকে প্রসন্ন করার জন্য পালন করেছিলেন।   সংস্কৃত শব্দ পয়োব্রতের আক্ষরিক অর্থ হল,   'দুধের ব্রত'।  ব্রতধারীরা সাধারণত বারো দিন ধরে পয়োব্রত পালন করে। এই সময়ে তারা একা দুগ্ধজাত খাবার খেয়ে থাকে।  পৌরাণিক কাহিনী হিন্দু পুরাণ অনুসারে, দৈত্য রাজ বলির রাজত্বকালে অদিতি তার পুত্র দেবতাদের  দুর্দশার বিষয়ে উদ্বিগ্ন হয়ে পড়েন। তার স্বামী ঋষি কশ্যপ বিষ্ণুকে প্রসন্ন করার জন্য অদিতিকে পয়োব্রত পালন করার পরামর্শ দেন। বারো দিনের ব্রত পালন করার পর, বিষ্ণু তার পুত্র বামন রূপে জন্মগ্রহণ করে পরবর্তীকালে মহাবলীকে পরাজিত করেন।  তথ্যসূত্র  বিষয়শ্রেণী:বৈষ্ণবধর্ম বিষয়শ্রেণী:ব্রত বিষয়শ্রেণী:হিন্দু ঐতিহ্য